રખિયાલ વિસ્તારમાં રહેતી સિતારા ભાડભુજા(36)ના દારુના અડ્ડા પર સ્થાનિકો દ્વારા ગત 24 જુલાઈના રોજ જનતા રેડ પડ્યા બાદ સ્થાનિક પોલીસ હરકતમાં આવી હતી અને સિતારા તેમજ તેના મળતીયાઓની ધરપકડ કરવામાં આવી હતી. સ્થાનિક સામાજીક કાર્યકર્તા કલિમ સિદ્દિકીએ કહ્યું કે, ‘ભાડભુજા અનેક વર્ષોથી આ દારુ વેચવાનો ગોરખધંધો કરે છે પરંતુ રખિયાલ પોલીસ સ્ટેશનના કેટલાક પોલીસકર્મીઓ સાથે તેના સંબંધ હોઈ ખૂબ ઓછા કેસ તેની વિરુદ્ધ નોંધવામાં આવ્યા છે.’